As funcións dos seres vivos.

- As funcións dos seres vivos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 A célula: unidade vital dos seres vivos
  - 2.2 A función de nutrición
    - 2.2.1 Nutrición autótrofa: a fotosíntese
    - 2.2.2 Nutrición heterótrofa
    - 2.2.3 Obtención de enerxía polos seres vivos: a respiración celular
  - 2.3 A función de reprodución
    - 2.3.1 Reprodución asexual
    - 2.3.2 Reprodución sexual
    - 2.3.3 Vantaxes e inconvenientes da reprodución sexual e asexual
  - 2.4 A función de relación nos seres vivos
  - 2.5 A actividade física e a saúde
    - 2.5.1 Efectos da actividade física na saúde
- 3. Resumo de contidos
- 4. Actividades complementarias
  - 4.1 Actividades de reforzo
  - 4.2 Actividades de ampliación
  - 4.3 Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
    - 5.2.1 Actividades de reforzo
    - 5.2.2 Actividades de ampliación
  - 5.3 Solucións dos exercicios da autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.2 A función de nutrición

A función de nutrición é o conxunto de procesos mediante os cales os seres vivos obteñen materia e enerxía do medio e a utilizan no seu propio beneficio.

Xa que logo, podemos resumir que a finalidade da función de nutrición é achegarlles nutrientes as células para:

- Dotar da enerxía necesaria para a realización de todas as actividades da vida.
- Incorporar nova materia para:

– Crecemento celular.

– Reposición das estruturas deterioradas.

Esta materia e enerxía obtéñense a través dos nutrientes, que son moléculas sinxelas que cumpren una determinada finalidade nos seres vivos.

Tipos de nutrientes

- Inorgánicos: presentes tanto nos seres vivos como na materia inerte. Cumpren a finalidade de achegar materia pero non enerxía. Son a auga e os sales minerais.
- Orgánicos: producidos polos seres vivos. Son moléculas máis complexas, ricas en enerxía, polo que nos achegan tanto materia como enerxía. Son as graxas (ou lípidos), as proteínas e os hidratos de carbono (ou glícidos)

Nutrición autótrofa e heterótrofa

A forma de obter os nutrientes non é a mesma en todos os seres vivos. Poden clasificarse segundo o seu tipo de nutrición en dous grandes grupos:

- Autótrofos: conseguen a materia orgánica a partir de materia inorgánica. Para esta transformación necesitan unha fonte de enerxía.
- Heterótrofos: aliméntanse directamente de materia orgánica procedente doutros seres vivos.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »