As funcións dos seres vivos.

- As funcións dos seres vivos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 A célula: unidade vital dos seres vivos
  - 2.2 A función de nutrición
    - 2.2.1 Nutrición autótrofa: a fotosíntese
    - 2.2.2 Nutrición heterótrofa
    - 2.2.3 Obtención de enerxía polos seres vivos: a respiración celular
  - 2.3 A función de reprodución
    - 2.3.1 Reprodución asexual
    - 2.3.2 Reprodución sexual
    - 2.3.3 Vantaxes e inconvenientes da reprodución sexual e asexual
  - 2.4 A función de relación nos seres vivos
  - 2.5 A actividade física e a saúde
    - 2.5.1 Efectos da actividade física na saúde
- 3. Resumo de contidos
- 4. Actividades complementarias
  - 4.1 Actividades de reforzo
  - 4.2 Actividades de ampliación
  - 4.3 Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
    - 5.2.1 Actividades de reforzo
    - 5.2.2 Actividades de ampliación
  - 5.3 Solucións dos exercicios da autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.2.1 Nutrición autótrofa: a fotosíntese

É a propia dos seres vivos que obteñen os seus alimentos a partir de materia inorgánica, que transforman en orgánica mediante unha fonte de enerxía que sexan quen de captar do medio externo.

Existen dous tipos de nutrición autótrofa:

- Quimosíntese: a fonte de enerxía para transformar a materia inorgánica en orgánica son reaccións químicas de oxidación que se producen expontaneamente en certos medios naturais. É típica dalgúns tipos de bacterias, como por exemplo as que viven nos volcáns submarinos das dorsais oceánicas, a milleiros de metros de profundidade, onde non chega a luz do Sol.
- Fotosíntese: a fonte de enerxía para transformar a materia inorgánica en orgánica é a enerxía solar. É a principal forma de nutrición autótrofa.

A fotosíntese non é exclusiva das plantas; tamén a realizan as algas, tanto pluricelulares como unicelulares, e algúns grupos de bacterias (cianobacterias). O proceso da fotosíntese pódese resumir no seguinte cadro:

  Esquema do proceso de fotosíntese das células vexetais

Importancia biolóxica da fotosíntese

A fotosíntese ten gran importancia biolóxica no mantemento da vida na Terra, porque:

- Na fotosíntese fabrícase a materia orgánica, que utiliza o resto dos seres vivos como alimento. Aínda que algúns animais non se alimenten directamente de vexetais, si que o fan outros dos que dependen.
- Aínda que a súa finalidade é producir materia orgánica rica en enerxía, vai liberar osíxeno (O2), necesario para a respiración da maioría dos seres vivos
- Utiliza como materia prima o CO2, producido pola respiración dos seres vivos e a actividade industrial humana, axudando a evitar a súa acumulación na atmosfera e un incremento excesivo do efecto invernadoiro.
- A fotosíntese cambiou a composición da atmosfera primitiva. Nos comezos da vida non existía osíxeno; todo o osíxeno da atmosfera procede da fotosíntese, polo que sen as plantas non sería posible a diversidade da vida da Terra tal como a coñecemos.

Nutrición autótrofa en seres unicelulares e algas

Os seres unicelulares e as algas macroscópicas que habitan nos medios acuáticos toman directamente do medio as substancias necesarias para realizar a fotosíntese, xa que atopan disolvidos na auga tanto os sales minerais como o dióxido de carbono.

Nutrición autótrofa en plantas

As maioría das plantas teñen adaptado o seu modo de vida ao medio terrestre, polo que desenvolven estruturas especializadas para tomar do medio a auga, dióxido de carbono e os sales minerais, e transportar as substancias cara a todas as súas células:

- Mediante as raíces toman a auga e sales do solo formando o chamado zume bruto.
- Nas follas e outras zonas verdes da planta, grazas á axuda de certos pigmentos que absorben a luz, nomeadamente a clorofila de cor verde, realizan a fotosíntese. Así, a partir da materia inorgánica achegada polo zume bruto e o dióxido de carbono absorbido por uns orificios (os estomas) prodúcese o zume elaborado, rico en materia orgánica.
- Polo talo distribúese cara ás follas o zume bruto, e os produtos sintetizados na fotosíntese (zume elaborado) cara a todo o vexetal.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »