As funcións dos seres vivos.

- As funcións dos seres vivos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 A célula: unidade vital dos seres vivos
  - 2.2 A función de nutrición
    - 2.2.1 Nutrición autótrofa: a fotosíntese
    - 2.2.2 Nutrición heterótrofa
    - 2.2.3 Obtención de enerxía polos seres vivos: a respiración celular
  - 2.3 A función de reprodución
    - 2.3.1 Reprodución asexual
    - 2.3.2 Reprodución sexual
    - 2.3.3 Vantaxes e inconvenientes da reprodución sexual e asexual
  - 2.4 A función de relación nos seres vivos
  - 2.5 A actividade física e a saúde
    - 2.5.1 Efectos da actividade física na saúde
- 3. Resumo de contidos
- 4. Actividades complementarias
  - 4.1 Actividades de reforzo
  - 4.2 Actividades de ampliación
  - 4.3 Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
    - 5.2.1 Actividades de reforzo
    - 5.2.2 Actividades de ampliación
  - 5.3 Solucións dos exercicios da autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.3.1 Reprodución asexual

Neste tipo de reprodución só intervén un individuo. É moi rápida e produce gran cantidade de descendentes idénticos ao proxenitor, xa que se orixinan a partir dunha parte deste. Por tanto, a súa información xenética é igual á da célula da que proceden.

Reprodución asexual en organismos unicelulares

A reprodución asexual é típica de organismos unicelulares. Pódese realizar por:

- Bipartición: a célula divídese en dúas partes iguais e cada unha orixina un novo individuo.

  | Por Proyecto Biosfera en Intef Ministerio de Educacion.

- Xemación: caracterízase porque a célula orixinal dá lugar a dúas células fillas de diferente tamaño.

  | Por Proyecto Biosfera en Intef Ministerio de Educacion.

- Esporulación: a célula divídese formando novas células de tamaño máis pequeno. Este tipo de reprodución é moi vantaxosa cando as condicións ambientais son desfavorables, xa que as esporas poden resistir durante moito tempo; pero xerminan cando as condicións son favorables, orixinando novos individuos.

  | Por Proyecto Biosfera en Intef Ministerio de Educacion.

Reprodución asexual en organismos pluricelulares: fungos, plantas e animais.

- Fungos:reprodución por esporas.

  Reprodución por esporas | Unha espora é unha célula, rodeada dunha cuberta moi resistente que, ao caer ao chan dá lugar a un novo individuo. Algúns fungos desenvolven estruturas especializadas, os cogomelos, onde se producen estas esporas. |

- Plantas. A reprodución asexual en plantas é moito máis frecuente que nos animais. Realízase mediante esporas en vexetais moi sinxelos, como os brións e os fentos, e fragmentación ou multiplicación múltiple en vexetais máis evolucionados, nos que unha parte dunha planta dá lugar a novos descendentes. Segundo a parte do vexetal que se divida, existen varios tipos de fragmentación.

  Reprodución por esporas | É típica de vexetais moi sinxelos, como brións e fentos. Estes vexetais desenvolven estruturas especializadas nas que se producen as esporas, que caen ao chan, e cando as condicións son favorables orixinan un novo individuo. |

  Fragmentación ou multiplicación múltiple | Tubérculos | Talos subterráneos, especializados en almacenar substancias de reserva, separados da planta; dan lugar a novas plantas. Esta reprodución é típica, por exemplo, da pataca. |
  Bulbos | Talo subterráneo rodeado de follas en capas. O bulbo divídese en bulbos menores e cada un xera unha nova planta. Reprodúcense así o allo e a cebola. |
  Estolóns | Talos rastreiros que de treito en treito enraízan no chan e se independizan, dando lugar a novas plantas. Esta reprodución é típica dos amorodos. |
  Rizomas | Talos subterráneos que crecen horizontalmente, conteñen rebentos que ao brotaren forman talos aéreos e enraízan. Típicos da grama e os lirios. |
  Gallos ou escallos | Variedade de reprodución asexual artificial. Consiste en plantar un anaco da planta que conteña rebentos, que desenvolven raíces e orixinan novas planta, como ocorre nos xeranios. |

- Animais. Nos animais hai dous tipos de reprodución asexual: a xemación e a escisión.

  Xemación | Consiste na formación de prominencias ou rebentos sobre o proxenitor, que ao creceren e desenvolvérense, orixinan novos seres que poden vivir independentemente, como é o caso das esponxas ou hidras de auga doce, ou poden quedar unidos ao organismo parental formando colonias, como os corais. |
  Escisión | O animal divídese espontaneamente en dous ou máis anacos, cada un dos cales é capaz de formar o animal completo. Así se reproducen algúns vermes mariños e anémonas de mar. En ocasións, un fragmento dun animal perdido accidentalmente pode rexenerar o organismo completo; pode ocorrer en miñocas e estrelas de mar. |

Actividades propostas.

S10. Cal é a finalidade da reprodución?

S11. Sinale as diferenzas entre a reprodución sexual e asexual

S12. Indica o tipo de reprodución asexual dos seguintes organismos: cogomelos, fentos, patacas e estrela de mar.

### Retroalimentación

S10.

A finalidade da función de reprodución é manter a continuidade da especie, evitando a súa extinción ao permitir que as características de un ou máis individuos continúen nos seus descendentes.

S11.

  | Asexual | Sexual
  Nº individuos | 1 | 2
  Rapidez | Moi rápida | lenta
  Gasto enerxético | Baixo | Alto
  Variabilidade xenética descendentes | Descendencia idéntica | Descendentes distintos (variabilidade xenética)

S12.

Cogomelos: esporas. / Fentos: esporas. / Patacas: fragmentación. / Estrela de mar: escisión.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »