As funcións dos seres vivos.

- As funcións dos seres vivos
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades e contidos
  - 2.1 A célula: unidade vital dos seres vivos
  - 2.2 A función de nutrición
    - 2.2.1 Nutrición autótrofa: a fotosíntese
    - 2.2.2 Nutrición heterótrofa
    - 2.2.3 Obtención de enerxía polos seres vivos: a respiración celular
  - 2.3 A función de reprodución
    - 2.3.1 Reprodución asexual
    - 2.3.2 Reprodución sexual
    - 2.3.3 Vantaxes e inconvenientes da reprodución sexual e asexual
  - 2.4 A función de relación nos seres vivos
  - 2.5 A actividade física e a saúde
    - 2.5.1 Efectos da actividade física na saúde
- 3. Resumo de contidos
- 4. Actividades complementarias
  - 4.1 Actividades de reforzo
  - 4.2 Actividades de ampliación
  - 4.3 Exercicios de autoavaliación
- 5. Solucionarios
  - 5.1 Solucións das actividades propostas
  - 5.2 Solucións das actividades complementarias
    - 5.2.1 Actividades de reforzo
    - 5.2.2 Actividades de ampliación
  - 5.3 Solucións dos exercicios da autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 5.2.1 Actividades de reforzo

S25.

A unidade vital dos seres vivos é a célula. É a unidade anatómica porque todos os seres vivos están formado por unha ou moitas células e é a unidade funcional por ser a estrutura máis pequena formada por moléculas complexas coa organización necesaria para realizar as funcións vitais.

S26.

- Nutrición: a súa finalidade é achegar nutrientes ás células para achegar a enerxía necesaria para a realización de todas as actividades da vida e incorporar nova materia para o crecemento celular e repor as estruturas deterioradas.
- Reprodución: a finalidade da función de reprodución é manter a continuidade da especie, evitando a súa extinción ao permitir que as características de un ou máis individuos continúen nos seus descendentes.
- Relación: a función de relación é a que lles permite aos seres vivos percibiren a información do medio exterior ou do interior do seu propio organismo, e produciren unha resposta axeitada aos cambios que se produzan.

S27.

- Raíces: toman a auga e os sales do chan formando o chamado zume bruto.
- Follas (e outras zonas verdes da planta): grazas á axuda de certos pigmentos que absorben a luz, nomeadamente a clorofila de cor verde, realizan a fotosíntese. Así a partir da materia inorgánica achegada polo zume bruto e o dióxido de carbono absorbido por uns orificios (os estomas) prodúcese o zume elaborado, rico en materia orgánica.
- Talo: distribúese cara ás follas o zume bruto, e os produtos sintetizados na fotosíntese (zume elaborado) cara todo o vexetal.

S28.

As células vexetais obteñen a materia orgánica polo proceso de fotosíntese, e os animais directamente alimentándose doutros seres vivos.

S29.

  Como obteñen os animais a materia orgánica? e os vexetais? | Os animais obteñen a materia alimentándose doutros seres vivos, os vexetais a elaboran na fotosíntese.
  Procesos que son comúns os animais e os vexetais. | Fabricar a súa propia materia e obter enerxía química ( respiración)
  En que utilizan os vexetais e os animais a enerxía liberada? | En realizar as funcións vitais; os animais ademais en manter a súa temperatura corporal e en desprazarse.
  Que relación ten a actividade dun ser vivo ca cantidade de osíxeno que consome? | Canta máis actividade teña un ser vivo maior será a respiración celular para obter enerxía para as súas actividade, o que supón un maior consumo de osíxeno.
  Segundo o anterior, quen consumirá máis osíxeno, os animais ou os vexetais? | Os animais, ao seren máis activos.
  Será correcto o dito popular que di que non é bo ter plantas no cuarto á noite? | Non, non supón prexuízo ningún. Aínda que as plantas consomen osíxeno á noite a cantidade é moi pequena, moito menor que calquera animal durante o día ou a noite.

S30.

Función vital |  | Propiedades
A | Nutrición | A | Respirar
C | Ter fillos
A | Curar unha ferida
B | Relación | B | Fotosíntese
A | Expulsar residuos do corpo
B | Camiñar, voar ou nadar
C | Reprodución | B | Ver, cheirar ou oír
A | Medrar
C | Producir sementes

S31.

A finalidade dos froitos é axudar a dispersar as sementes. Os froitos que producen moitas plantas, dos que se alimentan os animais, non se producen de xeito desinteresado, senón que teñen a finalidade de usar os animais para axudar a dispersar as sementes que conteñen no seu interior.

S32.

1. Fungo Esporulación | 2. Hidra Xemación | 3. Planta Fragmentación | 4. Estrela de mar Escisión | 5. Protozoo Xemación

S33.

1. Sapo / Indirecto | 2. Bolboreta / Indirecto | 3. Gaivota / Directo | 4. Can / Directo

S34.

1. Dente de león / Insectos | 2. Piñeiro / Vento | 3. Trigo / Vento | 4. Camelia / Insectos

S35.

O debuxo representa o ciclo reprodutor dunha planta con flor. No interior dos grans de pole, producidos nos estames, desenvólvese o gameto masculino, e por outra banda no interior dos carpelos fórmase o gameto feminino.

Pola polinización o pole chega á parte feminina da flor e prodúcese a fecundación do gameto feminino por un gameto masculino, formando o cigoto, que dará lugar ao embrión da semente. As paredes do ovario transfórmanse e forman o froito que envolve a semente.

Nunhas condicións axeitadas as sementes xerminan e producen, co tempo, unha planta adulta que producirá flores, completándose o ciclo.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »